《在金陵宦邸别乡友宋碧溪司训》
宋代·罗杞

十年颜范此睽违，邂逅邮亭亦解颐。
春满皋皮君彻早，尘蒙章甫我归迟。
云龙嘉会逢今日，鸡黍真情忆旧时。
明发愁为江上别，依然回首各天涯。

作者简介：罗杞，字世材，新喻（今江西新余）人。高宗绍兴二十一年（一一五一）进士。官至通直大夫。事见清同治《新喻县志》卷八、一○。今录诗二首。